એલીસબ્રિજ પોલીસે દાખવેલી આ બેદરકારી બદલ યુવતીના પરિવારજનોએ હાઈકોર્ટ સમક્ષ અરજી કરી છે. આ અરજીમાં માગણી કરવામાં આવી છે કે નિર્મલા પર દિલીપે જીવલેણ હુમલો કર્યો હોવા છતાં તેની સામે કલમ 307 લગાવવામાં આવી નથી. તેથી આ ફરિયાદમાં કલમ 307નો ઉમેરો કરવામાં આવે. આ અરજી અંગે હાઈકોર્ટમાં સુનાવણી યોજાતા કોર્ટે ડીસીપી ઝોન સેવન વિધિ ચૌધરીને કોર્ટ સમક્ષ હાજર થવા ફરમાન કર્યું હતું,જેના પગલે ડીસીપી હાજર થતાં કોર્ટે તેમને આ સમગ્ર ફરિયાદની ઊંડાણપૂર્વક તપાસ કરી કલમ ૩૦૭ લગાવી શકાય તેમ છે કે કેમ? તે તપાસવા કરવા આદેશ કર્યો છે.